**Nr. înreg:58.268/17.10.2023**

**PROIECT DE HOTĂRÂRE**

**privind încadrarea pe zone fiscale a intravilanului**

**municipiului Sfânt u Gheorghe**

**Consiliul Local al Municipiului Sfântu Gheorghe, în şedinţă ordinară:**

Având în vedere Referatul de aprobare nr. 58264/17.10.2023, al primarului municipiului Sfântu Gheorghe, Antal Árpád–András;

Având în vedere Raportul de specialitate nr. 58.266/17.10.2023 al Direcției urbanism și Direcției generale de gospodărire comunală;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere parcurgerea procedurii prevăzute la art. 7 din Legea nr. 52/2003 privind transparența decizională în administrația publică, republicată, cu modificările ulterioare;

În baza prevederilor art. 453, lit. i) a Legii nr. 227/2015 privind Codul Fiscal, cu modificările şi completările ulterioare;

În conformitate cu prevederile art. 129 alin. (2) lit. c, alin. (4) lit. c și alin (14) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. e şi art. 196 alin. (1) lit. a din OUG 57/2019 privind Codul administrativ, cu modificările şi completările ulterioare.

**HOTĂRĂŞTE**

**Art. 1.** – Se aprobă încadrarea pe zone fiscale a intravilanului municipiului Sfântu Gheorghe, în patru zone fiscale: zona A, zona B, zona C și zona D, potrivit anexei la prezenta hotărâre, din care face parte integrantă.

**Art. 2.** – Se aprobă încadrarea satelor aparținătoare municipiului Sfântu Gheorghe, de rangul V, Chilieni și Coșeni în zona A.

**Art. 3.** – Prezenta hotărâre se aplică începând cu data de 01.01.2024.

**Art. 4.** – La data intrării în vigoare a prezentei hotărâri, Hotărârea Consiliului Local nr. 581/2022 privind încadrarea pe zone fiscale a intravilanului municipiului Sfântu Gheorghe se abrogă.

**Art. 5.** – Cu ducerea la îndeplinire a prezentei hotărâri se încredințează Direcția generală economică și finanțe publice municipale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_ 2023

**PREȘEDINTE DE ȘEDINȚĂ**

## Nr. înreg. 58.264/17.10.2023

**REFERAT DE APROBARE**

**privind încadrarea pe zone fiscale a intravilanului municipiului Sfântu Gheorghe**

Intravilanul Municipiului Sfântu Gheorghe este delimitat pe patru zone fiscal (zona A, zona B, zona C, zona D), delimitare pe baza căreia sunt calculate unele taxe și impozite aplicate în municipiu. La delimitarea acestor zone s-a ținut cont de factori și caracteristici care fac posibilă diferențierea amplasamentelor imobilelor, în așa fel încât, la stabilirea impozitelor și taxelor să se ia în considerare avantajele/dezavantajele condițiilor de trai și/sau de funcționare rezultate.

De la data adoptării HCL 581/2022 privind încadrarea pe zone fiscale a intravilanului Municipiului Sfântu Gheorghe au intervenit unele schimbări care influențează încadrarea stabilită la sfârșitul anului 2022. Unele străzi s-au modernizat, în alte zone s-a deteriorat infrastructura străzii sau trotuarului, se va redirija traficul din cauza unor lucrări, se vor realiza în anul 2024 ample lucrări de reabilitare care vor influența temporar în unele zone condițiile de trai, etc.

Prin prezenta propunem modificarea încadrării pe zonele fiscale a intravilanului conform tabelului anexat.

Conform acestei propuneri **se schimbă încadrarea** următoarelor străzi:

* Andrei Șaguna - tronsonul cuprins între str. Kós Károly şi str. Vasile Goldiş (divizat în urma HCL 65/2006)
* Bolyai János
* Ciucului - tronsonul cuprins între str. Bisericii şi str. Lunca Oltului (nr. 51-149 inclusiv sufixele; nr. 48-134)
* Ciucului - tronsonul cuprins între str. Lunca Oltului şi limita UAT Sfântu Gheorghe (de la nr. 151 până la ultumul nr. impar; de la nr. 140 până la ultimul nr. par)
* Crângului - tronsonul cuprins între str. Bánki Dónát şi str. Császár Bálint (nr. 1-11; nr. 2-18)
* Digului
* Fântânii
* Garoafei – tronsonul tronsonul de la intersectia cu str. Vânătorilor spre str. Kóréh Endre (nr. 28, 28a-50 și 21-23)
* Luceafărului
* Lunca Oltului
* Mioriţei
* Nouă
* Ozunului
* Rozelor
* Soarelui
* Stadionului - Grupul de imobile situale la intersecţia cu str. Florilor (nr. 30, 32, 34, 36, 40)
* Táncsics Mihály
* Textiliştilor (Alee)
* Verii
* Zefirului

Se menține punctajul redus ca străzi solicitate din punct de vedere al traficului pentru străzile:

* Fabricii
* Irinyi János
* Malomgát
* Salcâmilor - nr. 1A, 1-59; nr. 2-50 (tronsonul între str. Stadionului şi str. Ghioceilor)
* Ţigaretei - nr. 1-75; nr. 2-86

Se modifică punctajul fără a se modifica încadrarea zonei pentru străzile:

* 1 Decembrie 1918 - tronsonul cuprins între str. Kossuth Lajos şi P-ţa Sfântul Gheorghe (nr. 1-37; nr. 2-18)
* 1 Decembrie 1918 - tronsonul cuprins între P-ţa Sfântul Gheorghe şi P- ţa Széchenyi István (nr. 39-67A; nr. 28-60, 60A; bl.
* 6 sc. A-B)
* Bánki Donát
* Berzei - nr. 1-13; nr. 2-14
* Castanilor
* Căminului (Alee) - nr. 1-13; nr. 2-6 (blocuri locuinţe)
* Ceferiştilor
* Cimitirului
* Dealului
* Dózsa György – nr. 89, 89a, 91
* Elevilor (Alee)
* Fânului
* Ferencváros - prima str. paralelă cu str. Ciucului, situată la NV de aceasta, delimitată de str. Romulus Cioflec şi str. Arcuşului
* Fermei
* Gáll Lajos
* General Grigore Bălan (Bulevard) - nr. 7-15; nr. 23 bl. 3E sc. E; nr. 25 bl. 3 sc. E, nr. 27; bl. 160; nr. 29 bl. 1 sc.A-B
* Gyertyánffy Ferenc
* Hărniciei (Alee)
* Jókai Mór
* Kós Károly\* - tronsonul cuprins între str. Ţigaretei şi str. József Attila (nr. 27-63, nr. 50-100)
* Lt. Păiş David - Toate numerele administrative pare şi impare, inclusiv parcelele situate pe partea vestică a DN12 până la limita intravilan Chilieni, respectiv magazinele de prezentare Citroen, Mida şi Skoda
* Mică
* Pârâului
* Salcâmilor -nr. 61-91; nr. 52-76 (tronsonul între str. Ghioceilor şi str. I.L. Caragiale)

În temeiul art. 129 alin. (2) lit. c., alin (4) lit. c. și alin (14) din OUG nr. 57/2019 privind Codul administrativ, propun spre dezbatere şi aprobare proiectul de hotărâre nr 58.266/17.10.2023

PRIMAR,

ANTAL ÁRPÁD – ANDRÁS

## Nr. înreg. 58.266/17.10.2023

**RAPORT DE SPECIALITATE**

**privind încadrarea pe zone fiscale a intravilanului municipiului Sfântu Gheorghe**

Intravilanul Municipiului Sfântu Gheorghe este delimitat pe patru zone fiscale (zona A, zona B, zona C, zona D). Încadrarea în una din cele patru zone s-a făcut având la bază criterii privind poziția străzii față de centrul municipiului sau față de zonele industriale, asigurarea serviciilor publice privind canalizarea menajeră și pluvială, iluminatul stradal, transportul în comun, starea infrastructurii de circulație, siguranța publică.

Având în vedere schimbările intervenite în unele zone față de încadrarea stabilită la sfârșitul anului 2022, aprobată prin HCL 581/2022 privind încadrarea în zone fiscale a intravilanului municipiului Sfântu Gheorghe, privind asigurarea serviciilor publice (unele străzi s-au modernizat, alte străzi intră în reparații, etc);

Luându-se în considerare starea actuală a infrastructurii de circulație (carosabil și trotuare), precum și disconfortul creat pe strazile unde traficul este sau va fi redirijat din cauza lucrărilor la drum;

Luând în considerare necesitatea încadrării în zone fiscale și a noilor străzi, inclusiv a celor ce se vor înființa în cursul anului fiscal;

Având în vedere cele de mai sus, propunem aprobarea Hotărârii privind încadrarea pe zone fiscale a intravilanului municipiului Sfântu Gheorghe în forma propusă.

DIRECȚIA URBANISM DIRECȚIA GENERALĂ

DE GOSPODĂRIRE COMUNALĂ

Arhitect șef, Director general,

**Berszán Ruxandra Carmen Biró László**